येँ - दक्षिण एशियाय् विद्यमान थीथी मानव अधिकार सम्बन्धी मुद्दायात सम्बोधन यायेगु लागिं नेपालय् थ्वहे वालय् छगू अन्तर्राष्ट्रिय स्तरया मानव अधिकार सम्बन्धी सम्मेलन जुइत्यंगु दु । विश्वया २० गू देय्या ५० म्ह सहभागीतय्सं ब्वति काइगु उगु सम्मेलनया उलेज्या राष्ट्रपति विद्यादेवी भण्डारीं यानादी । नेपाःया राष्ट्रिय मानव अधिकार आयोगं कन्हय् याइगु उगु सम्मेलन स्वन्हु तक सञ्चालन जुइगु खँ धाःगु दु । थुकी थीथी देशया न्यायाधीश, मानव अधिकारकर्मी लिसें आन्दोलनया न्ह्यलुवातय्सं ब्वति काइ ।
